b'\n_START_ARTICLE_\nChuck Connors\n_START_PARAGRAPH_\nChuck Connors (10. huhtikuuta 1921 \xe2\x80\x93 10. marraskuuta 1992) oli yhdysvaltalainen n\xc3\xa4yttelij\xc3\xa4, baseballpelaaja ja koripalloilija. H\xc3\xa4n syntyi Brooklyniss\xc3\xa4 ja oli siit\xc3\xa4 harvinaislaatuinen urheilija, ett\xc3\xa4 pelasi uransa aikana sek\xc3\xa4 NBA:ssa ett\xc3\xa4 MLB:ss\xc3\xa4._NEWLINE_1950-luvulta alkaen Connors menestyi my\xc3\xb6s elokuvissa ja televisiossa siin\xc3\xa4 m\xc3\xa4\xc3\xa4rin, ett\xc3\xa4 on sittemmin saanut t\xc3\xa4hden Hollywood Walk of Famella. Vuonna 1991 h\xc3\xa4net kelpuutettiin Western Performers Hall of Fameen. _NEWLINE_Connors jatkoi n\xc3\xa4yttelemist\xc3\xa4 viimeisille vuosilleen saakka. H\xc3\xa4n kuoli Los Angelesissa keuhkokuumeeseen saadessaan hoitoa keuhkosy\xc3\xb6p\xc3\xa4\xc3\xa4n 10. marraskuuta 1992, jolloin h\xc3\xa4n oli 71 vuoden ik\xc3\xa4inen.'